**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 106**

(protokols Nr. 4, 44. p.)

**Par Madonas novada pašvaldības izglītības iestāžu uzturēšanas izmaksu, iekļaujot ēdināšanas izdevumus, apstiprināšanu 2025. gadam**

Saskaņā ar Ministru kabineta 2016. gada 28. jūnija noteikumu Nr. 418 „Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” 9. punktu, aprēķinot izmaksas saimnieciskajā gadā par vienu izglītojamo konkrētā izglītības iestādē, aprēķinā atbilstoši ekonomiskās klasifikācijas kodiem (EKK) iekļauj konkrētus izglītības iestādes iepriekšējā saimnieciskajā gadā pēc naudas plūsmas uzskaitītos izdevumus (izņemot valsts budžeta finansējumu un Eiropas Savienības un pārējās ārvalstu finanšu palīdzības finansējumu), ņemot vērā audzēkņu skaitu uz saimnieciskā gada 1. janvāri. Saskaņā ar minēto Ministru kabineta noteikumu 9.1 punktu pašvaldības pēc vienošanās izglītības iestādes izdevumu tāmē var iekļaut izdevumus, kas nav minēti šo noteikumu 9. punktā.

Madonas novada pašvaldības 2022. gada 15. februāra iekšējos noteikumu Nr. 9 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem Madonas novada pašvaldībā” 5. punktu pašvaldība, vienojoties ar pakalpojuma saņēmējas pašvaldību, izglītības iestādes izdevumu tāmē var iekļaut izdevumus, kas nav minēti šo noteikumu 4.punktā, tajā skaitā ēdināšanas izdevumus pirmsskolas izglītības iestādēs un vispārējās izglītības iestādēs no 5.klases.

Madonas novada Centrālās administrācijas Finanšu nodaļa ir aprēķinājusi izglītības iestāžu uzturēšanas izdevumus atbilstoši Ministru kabineta noteikumos noteiktajai metodikai, iekļaujot ēdināšanas izdevumus pirmsskolas izglītības iestādēs un vispārējās izglītības iestādēs no 5.klases, un ņemot vērā izglītojamo skaitu Valsts izglītības informācijas sistēmā uz 2025. gada 1. janvāri.

Noklausījusies sniegto informāciju, pamatojoties uz Ministru kabineta 2016. gada 28. jūnija noteikumu Nr. 418 „Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” 4. un 14.3. punktu, ņemot vērā 13.02.2025. Izglītības un jaunatnes lietu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt Madonas novada pašvaldības izglītības iestāžu uzturēšanas izmaksas 2025. gadam, iekļaujot ēdināšanas izdevumus, saskaņā ar pielikumiem.
2. Madonas novada Centrālās administrācijas Izglītības pārvaldei, vienojoties ar pakalpojuma saņēmējas pašvaldību par ēdināšanas izdevumu iekļaušanu pašvaldību savstarpējos norēķinos, izmantot šī lēmuma 1. punktu apstiprinātās izmaksas.
3. Kontroli par lēmuma izpildi uzdot Madonas novada pašvaldības izpilddirektoram U. Fjodorovam.

*Pielikumā Madonas novada pašvaldības izglītības iestāžu uzturēšanas izmaksas, iekļaujot ēdināšanas izdevumus.*

Domes priekšsēdētājs A. Lungevičs

*Seržāne 26136230*

*Puķīte 64860570*